
谞讝讬专 讬讟 注"讗 - 驻讬专讜砖 砖讟讬讬谞讝诇抓

转诇诪讜讚 诇讜诪专: "讜讛讝讬专... 讜讛讘讬讗" (讘诪讚讘专 讜, 讬讘), 诇讜诪专: 讗祝 注诇 驻讬 砖诇讗 讛讘讬讗 讗转 讗砖诪讜 鈥� 讻讘专 讛讝讬专, 讜诪转讞讬诇 诇诪谞讜转 谞讝讬专讜转 讛讟讛专讛. 讜讗转 讟注诪讜 砖诇 专' 讬砖诪注讗诇 讘谞讜 砖诇 专' 讬讜讞谞谉 讘谉 讘专讜拽讛 讻讱 讬砖 诇讜诪专, 讛讻转讜讘 讗讜诪专: "讜讛讝讬专... 讜讛讘讬讗" 讜驻讬专讜砖讜: 讗讬诪转讬 讛讝讬专, 诪转讬 谞讞砖讘转 诇讜 谞讝讬专讜转 讞讚砖讛 鈥� 讘讝诪谉 砖讛讘讬讗  讻讘专 讗转 讗砖诪讜.


 讜砖讜讗诇讬诐:  诪讗谉 转谞讗 诇讛讗 讚转谞讜 专讘谞谉 [诪讬 砖谞讛 讗转 讝讜 砖砖谞讜 讞讻诪讬诐]: 讗砖讛 砖谞讚专讛 讘谞讝讬专 讜谞讟诪讗讛, 砖爪专讬讻讛 诇讛讘讬讗 讞讟讗转 讛注讜祝, 注讜诇转 讛注讜祝 讜讗砖诐, 讜讗讞专 讻讱 讛驻专 诇讛 讘注诇讛 讗转 谞讚专 讛谞讝讬专讜转 鈥� 诪讘讬讗讛 讞讟讗转 讛注讜祝, 讜讗讬谞讛 诪讘讬讗讛 注讜诇转 讛注讜祝.


讗诪专 专讘 讞住讚讗: 砖讬讟转 专' 讬砖诪注讗诇 讘谞讜 砖诇 专' 讬讜讞谞谉 讘谉 讘专讜拽讗 讛讬讗. 砖拽专讘谉 注讜诇讛 讘诇讘讚 讗讬谞讜 诪注讻讘 拽讘诇转 讛谞讝讬专讜转, 讜讻讬讜谉 砖讘讟诇讛 谞讝讬专讜转讛 注诇 讬讚讬 讛驻专转 讛讘注诇 鈥�  诇讗 转讘讬讗谞讜 讻诇诇.


 讜砖讜讗诇讬诐:  诪讗讬 拽住讘专 [诪讛 住讘讜专] 转谞讗 讝讛? 讗讬 拽住讘专 [讗诐 住讘讜专 讛讜讗] 砖讛讘注诇 讘讛驻专转讜 诪讬注拽专 注拽专 [注讜拽专] 讗转 讛谞讚专 诪注讬拽专讜, 讜谞讞砖讘 讻讗讬诇讜 诇讗 谞讝专讛 讗砖转讜 讻诇诇 鈥� 讗诐 讻谉 讞讟讗转 讛注讜祝 谞诪讬 [讙诐 讻谉] 诇讗 诇讬讬转讬 [转讘讬讗], 砖讛专讬 诇讗 讛讬转讛 谞讝讬专讛 讻诇诇 讜讗讬谞讛 讞讬讬讘转 讘讞讟讗转. 讜诪爪讚 砖谞讬, 讗讬 拽住讘专 [讗诐 住讘讜专] 讛讜讗 砖讛讘注诇 讘讛驻专转讜 诪讬讙讝 讙讬讬讝 [讙讜讝讝] 讗转 讛谞讚专, 讻诇讜诪专, 砖讛谞讚专 讘讟诇 诪砖注转 讛讛驻专讛 讜讛诇讗讛, 讗讘诇 讛讬转讛 诇讜 讞诇讜转 讻诇砖讛讬 诪注讬拽专讛, 讗诐 讻谉, 讗诐 谞讟诪讗讛 讛讗砖讛 讘讝诪谉 谞讝讬专讜转讛 注讜诇转 讛注讜祝 谞诪讬 诇讬讬转讬 [讙诐 讻谉 转讘讬讗] 注诇 诪讛 砖谞讛讙讛 谞讝讬专讜转! 讜诪砖讬讘讬诐: 诇注讜诇诐 转驻专砖 讻讬 拽住讘专 [住讘讜专 讛讜讗] 砖讘注诇 诪讬注拽专 注拽专 [注讜拽专 讗转 讛谞讚专 诪注讬拽专讜], 讜诪讚讜注 注诇讬讛 诇讛讘讬讗 讞讟讗转? 专' 讬砖诪注讗诇 住讘专 诇讛 [住讘讜专 讘注谞讬谉 讝讛] 讻砖讬讟转 专' 讗诇注讝专 讛拽驻专.


讚转谞讬讗 [砖讻谉 砖谞讬谞讜 讘讘专讬讬转讗], 专' 讗诇注讝专 讛拽驻专 讘专讘讬 (讛讙讚讜诇) 讗讜诪专: 诪讛 转诇诪讜讚 诇讜诪专 讘谞讝讬专 "讜讻驻专 注诇讬讜 诪讗砖专 讞讟讗 注诇 讛谞驻砖" (讘诪讚讘专 讜, 讬讗)? 讜讻讬 讘讗讬讝讜 谞驻砖 讞讟讗 讝讛 讘谞讝讬专讜转讜? 讗诇讗 诪驻谞讬 砖爪讬注专 讗转 注爪诪讜 诪谉 讛讬讬谉 鈥� 讛专讬 讝讛 讞讜讟讗 讘谞驻砖讜 砖诇 注爪诪讜, 讜诇讻谉 爪专讬讱 诇讛讘讬讗 拽专讘谉 讞讟讗转 注诇 注爪诐 讛谞讝讬专讜转, 砖爪讬注专 讗转 讙讜驻讜. 讜讬砖 诇诇诪讜讚 诪讻讗谉 讘拽诇 讜讞讜诪专: 讜诪讛 讝讛 砖诇讗 爪讬注专 注爪诪讜 讗诇讗 诪谉 讛讬讬谉 谞拽专讗 讞讜讟讗, 讛诪爪注专 注爪诪讜 讘住讬讙讜驻讬诐 讜转注谞讬讜转 诪讻诇 讚讘专 鈥�/b> 注诇 讗讞转 讻诪讛 讜讻诪讛 砖谞拽专讗 讞讜讟讗. 讜诇讚专讱 讝讜 住讘讜专 专' 讬砖诪注讗诇 砖讗祝 讗砖讛 讝讜 讻讬讜谉 砖讘驻讜注诇 爪讬注专讛 注爪诪讛 讘谞讝讬专讜转 砖谞讛讙讛 鈥� 注诇讬讛 诇讛讘讬讗 讗转 拽专讘谉 讛讞讟讗转, 讗祝 砖诇讗 讛讬转讛 谞讝讬专讛 诪诪砖, 讘讙诇诇 讛驻专转 讘注诇讛.


 讜诇注爪诐 讚讘专讬 专' 讗诇注讝专 讛拽驻专 砖讜讗诇讬诐: 讜讛讗 [讜讛专讬] 讘谞讝讬专 讟诪讗 讻转讬讘 [谞讗诪专] 驻住讜拽 讝讛 讜讗谞谉 [讜讗谞讜] 讗驻讬诇讜 谞讝讬专 讟讛讜专 拽讗诪专讬谞谉 [讗讜诪专讬诐 讗谞讜] 砖讙诐 讛讜讗 诪讘讬讗 拽专讘谉 讞讟讗转! 诪砖讬讘讬诐: 拽住讘专 [住讘讜专] 专' 讗诇注讝专 讛拽驻专 谞讝讬专 讟讛讜专 谞诪讬 [讙诐 讻谉] 讞讜讟讗 讛讜讗, 讜讛讬讬谞讜 讟注诪讗 讚讻转讬讘 [讜讝讛 讛讟注诐 砖谞讗诪专] 讘讬讟讜讬 讝讛 ("诪讗砖专 讞讟讗 注诇 讛谞驻砖") 讚讜讜拽讗 讘谞讝讬专 讟诪讗 讜诇讗 讘谞讝讬专 讟讛讜专 鈥� 讛讜讗讬诇 讜砖谞讛 讘讞讟讗, 砖讘诪讛 砖谞讟诪讗 讜谞转讞讬讬讘 砖讜讘 谞讝讬专讜转 鈥� 谞诪爪讗 诪爪注专 注爪诪讜 驻注诐 谞讜住驻转, 讜讛讬讛 注诇讬讜 诇讛讬讝讛专 讘讬讜转专 砖诇讗 讬砖讜讘 讜讬爪注专 注爪诪讜.


讗 砖谞讬谞讜 讘诪砖谞讛 砖谞讝讬专 砖谞讚专 讘讘讬转 讛拽讘专讜转, 讗诐 讬爪讗 讜谞讻谞住 鈥�/b> 注讜诇讬谉 诇讜 讗讜转诐 讬诪讬诐 砖砖讛讛 讘讞讜抓 诪谉 讛诪谞讬谉 砖诇 谞讝讬专讜转 讟讛专讛, 讜诇驻讬讻讱 讗诐 谞讻谞住 砖讜讘 讞讬讬讘 讘拽专讘谉 讟讜诪讗讛. 拽转谞讬 [砖谞讛] 注讜诇讬谉 诇讜 诪谉 讛诪谞讬谉, 讜转讜讛讬诐: 诪砖讜诐 砖专拽 讬爪讗 诪诪拽讜诐 讟诪讗 讞诇 注诇讬讛 [讞诇讛 注诇讬讜] 谞讝讬专讜转? 讛专讬 注讚讬讬谉 讟诪讗 讛讜讗! 讗诪专 砖诪讜讗诇: 诪讚讜讘专 讻讗谉 讻讙讜谉 砖讬爪讗 讜谞讟讛专 讻讚讬谉: 讛讝讛 砖讛讬讝讜 注诇讬讜 诪讬 驻专讛 讗讚讜诪讛 讘讬讜诐 讛砖诇讬砖讬, 讜砖谞讛 砖讛讬讝讜 注诇讬讜 砖谞讬转 讘讬讜诐 讛砖讘讬注讬, 讻讚讬 诇讛讬讟讛专 诪讟讜诪讗转 诪转, 讜讟讘诇, 讜讗讞专 讻讱 谞讻谞住 砖讜讘 诇讘讬转 讛拽讘专讜转. 砖讻讬讜谉 砖谞讟讛专 讞诇讛 注诇讬讜 讛谞讝讬专讜转.


 讜注讜讚 砖讜讗诇讬诐: 诇驻讬 讚讬讜拽 讚讘专讬 讛诪砖谞讛, 砖讛讝讻讬专讛 讚讜讜拽讗 诪拽专讛 砖讞讝专 讜谞讻谞住 诇讘讬转 讛拽讘专讜转, 讗诇讗 专拽 讗诐 讞讝专 讜谞讻谞住 诇诪拽讜诐 讟诪讗 讛讜讗 砖注讜诇讬谉 诇讜 诪谉 讛诪谞讬谉, 诇讗 谞讻谞住 鈥�/b> 讗讬谉 注讜诇讬谉 诇讜 诪谉 讛诪谞讬谉?! 讜诪砖讬讘讬诐: 讘诇砖讜谉 诇讗 诪讬讘注讬讗 [谞爪专讻讛] 拽讗诪专 [讛讜讗 讗讜诪专], 讜讻讱 诪砖诪注讜转 讛讚讘专讬诐: 诇讗 诪讬讘注讬讗 [谞爪专讻讛] 诇讜诪专 讗诐 讬爪讗 讜谞讛讙 谞讝讬专讜转讜 讻专讙讬诇 砖注讜诇讬诐 诇讜 讛讬诪讬诐 诇诪谞讬谉 谞讝讬专讜转讜, 讗诇讗 讗驻讬诇讜 谞讻谞住 诪讬讚 诇讗讞专 讟讛专转讜 诇诪拽讜诐 讟讜诪讗讛 讙诐 讻谉 注讜诇讬谉 (谞讞砖讘) 诇讜 讗讜转讜 讝诪谉 拽讜讚诐 砖谞讻谞住 诪谉 讛诪谞讬谉,  讜讬转讞讬讬讘 讘拽专讘谉 讟讜诪讗讛 讗诐 谞讻谞住 砖讜讘.


 诪住讜驻专:  讗诪专讜 诇讬讛 [诇讜] 专讘 讻讛谞讗 讜专讘 讗住讬 诇专讘: 诪讗讬 讟注诪讗 诇讗 诪驻专砖转 诇谉 讻讛诇讬谉 诪讬诇讬 [诪讛 讟注诐, 诪砖讜诐 诪讛 讗讬谉 讗转讛 诪驻专砖 诇谞讜 讻讗讜转诐 讛讚讘专讬诐] 砖讗诪专 砖诪讜讗诇, 砖讛住讘讬专 讜驻讬专砖 讗转 诪砖诪注讜转 讛诪砖谞讛? 讗诪专 诇讛讜谉 [诇讛诐]: 讗诪讬谞讗 讚诇诪讗 诇讗 爪专讬讻讬转讜 [讗诪专转讬 讘诇讘讬, 砖诪讗 讗讬谉 讗转诐 爪专讬讻讬诐 诇讻讱], 砖讛讬讛 谞专讗讛 诇讬 砖讚讘专 讝讛 驻砖讜讟, 讜讗讬谉 爪专讬讱 诇讗讜诪专讜.


讘 砖谞讬谞讜 讘诪砖谞讛 砖专' 讗诇讬注讝专 讗讜诪专: 诇讗 讘讜 讘讬讜诐, 砖讗诐 谞讟诪讗 砖讜讘 讘讬讜诐 讛专讗砖讜谉 砖谞讟讛专 讘讜 鈥� 讗讬谞讜 住讜转专 讗转 谞讝讬专讜转讜 讜讗讬谞讜 诪讘讬讗 拽专讘谉 讟讜诪讗讛, 砖谞讗诪专 讘谞讝讬专 砖诪讘讬讗 拽专讘谉 讟讜诪讗讛: "讜讛讬诪讬诐 讛专讗砖谞讬诐 讬驻诇讜" (讘诪讚讘专 讜, 讬讘), 诇诇诪讚: 注讚 砖讬讛讬讜 讬诪讬诐 专讗砖讜谞讬诐. 讗诪专 注讜诇讗: 诇讗 讗诪专 专' 讗诇讬注讝专 讚讬谉 讝讛 讗诇讗 讘讟诪讗 砖谞讝专 砖诇讗 讞诇讛 注诇讬讜 谞讝讬专讜转 诪转讞讬诇讛, 讗讘诇 讘谞讝讬专 讟讛讜专 砖谞讟诪讗 鈥�/b> 讗驻讬诇讜 讛讬讛 谞讝讬专 专拽 讬讜诐 讗讞讚 鈥�/b> 住讜转专 讗转 讛讬讜诐 讛讗讞讚 砖诇 谞讝讬专讜转讜, 讜诪讘讬讗 拽专讘谉 讟讜诪讗讛, 讜诪转讞讬诇 讘诪谞讬谉 谞讝讬专讜转 讞讚砖讛.

